|  |  |
| --- | --- |
|  |  |
|  | PATVIRTINTA |
|  | Ukmergės vaikų lopšelio-darželio „Saulutė“ |
|  | direktoriaus 2020 m. liepos 10 d. |
|  | įsakymu Nr. V-48 |

**UKMERGĖS VAIKŲ LOPŠELIO-DARŽELIO „SAULUTĖ“**

**IKIMOKYKLINIO UGDYMO ANGLŲ KALBOS MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ IR PAREIGYBĖS PASKIRTIS**

1. Ikimokyklinio ugdymo (anglų kalbos) mokytojas yra vaikų lopšelio-darželio ,,Saulutė“ darbuotojas (toliau – lopšelio-darželio), dirbantis pagal darbo sutartį.
2. Ikimokyklinio ugdymo (anglų kalbos) mokytoją į darbą atrankos būdu (pokalbis) priima ir atleidžia įstaigos vadovas.
3. Pareigybės lygis – A2, pareigybė priskirta specialistų grupei.
4. Ikimokyklinio ugdymo (anglų kalbos) mokytojo pareigybės paskirtis – planuoti ir organizuoti lopšelio-darželio vyresniųjų grupių vaikų ankstyvąjį anglų kalbos ugdymą.
5. Ikimokyklinio ugdymo (anglų kalbos) mokytojas tiesiogiai pavaldus lopšelio-darželio direktoriaus pavaduotojui ugdymui ir atskaitingas lopšelio-darželio direktoriui.

# II SKYRIUS

# SPECIALIEJI KVALIFIKACINIAI REIKALAVIMAI ŠIAS PAREIGAS EINANČIAM DARBUOTOJUI

1. Šias pareigas einantis darbuotojas turi atitikti šiuos specialiuosius kvalifikacinius reikalavimus:
   1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
   2. žinoti Lietuvos Respublikos įstatymus, Lietuvos Respublikos Vyriausybės nutarimus, Lietuvos Respublikos švietimo ir mokslo ministerijos teisės aktus ir kitus ikimokyklinio amžiaus vaikų, turinčių specialiųjų ugdymosi poreikių, ugdymą reglamentuojančius dokumentus ir gebėti juos taikyti praktiškai;
   3. gebėti organizuoti ugdymo procesą metodiniame kabinete;
   4. išmanyti ikimokyklinio, priešmokyklinio ir pritaikytų ikimokyklinio ir priešmokyklinio ugdymo programų rengimo principus;
   5. išmanyti specialiosios pedagoginės pagalbos teikimo metodus ir gebėti juos taikyti padedant vaikams, turintiems specialiųjų ugdymosi poreikių įsisavinti ugdomąją medžiagą ir lavinant jų sutrikusias funkcijas;
   6. gebėti bendrauti ir bendradarbiauti su vaikais, turinčiais specialiųjų ugdymosi poreikių, bei bendradarbiauti su pedagogais, kitais asmenimis, tiesiogiai dalyvaujančiais ugdymo procese, vaikų tėvais (globėjais, rūpintojais) ugdymo organizavimo klausimais;
   7. mokėti suteikti pirmąją medicininę pagalbą;
   8. mokėti dirbti kompiuteriu (teksto rengykle, elektroninio pašto tvarkymo programa, interneto naršykle, teisės aktų ir kitų dokumentų paieškos sistemomis).

**V SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Ikimokyklinio ugdymo anglų kalbos mokytojo funkcijos:
   1. gebėti kurti anglų neformalaus ugdymo programas, atsižvelgiant į vaikų gebėjimus, amžių, vietos bendruomenės poreikius;
   2. ieškoti naujų pedagoginės – kalbinės veiklos organizavimo formų bei metodų;
   3. pasiruošti anglų neformalaus ugdymo užsiėmimams, renginiams ir turiningai juos organizuoti;
   4. vesti anglų kalbos užsiėmimus lopšelio-darželio grupių vaikams 1 kartą savaitėje pagal grafiką;
   5. sudaryti visiems vaikams vienodas galimybes atskleisti savo gebėjimus bei talentus;
   6. padėti vaikams tenkinti jų saviraiškos bei saviugdos poreikius;
   7. kurti ir vykdyti veiklos programas, projektus;
   8. analizuoti savo pedagoginę veiklą ir su rezultatais įstaigos administraciją;
   9. tvarkingai pildyti savo pedagoginės veiklos dokumentaciją, dalyvauti renginiuose;
   10. nuolat gilinti dalykines, pedagogines, psichologines žinias, plėsti savo akiratį;
   11. tobulinti savo dalykinę kvalifikaciją;
   12. bendradarbiauti su ugdytinių tėvais, kolegomis, dalintis darbo patirtimi;
   13. atsakyti už vaikų saugumą organizuojamų užsiėmimų, išvykų, ekskursijų ir kt. renginių metu;
   14. vykdyti ikimokyklinį ir priešmokyklinį ugdymą reglamentuojančius įstatymus, nutarimus, potvarkius, įsakymus;
   15. bendradarbiauti su mokyklų anglų kalbos specialistais dėl vaikų kalbinio ugdymo tęstinumo mokykloje;
   16. taikyti IKT ugdomojoje veikloje;
   17. vykdyti su lopšelio-darželio veikla susijusius lopšelio-darželio direktoriaus nenuolatinio pobūdžio pavedimus bei užduotis, nenumatytas šiame pareigybės aprašyme, neviršijant darbo sutartyje numatyto darbo laiko;
   18. vadovautis lopšelio-darželio nuostatais, darbo tvarkos taisyklėmis, direktoriaus įsakymais, kitais lopšelio-darželio lokaliniais dokumentais (įsakymais, nurodymais, taisyklėmis ir pan.), darbuotojų saugos ir sveikatos instrukcijomis, šiuo pareigybės aprašymu;
   19. atsakyti teisės aktų nustatyta tvarka už darbo drausmės pažeidimus, funkcijų neatlikimą ar netinkamą jų atlikimą

\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_

(Parašas)

\_\_\_\_\_\_\_\_

(Vardas ir pavardė)

\_\_\_\_\_\_\_\_

(Data)